Stari grad Ključ
<s>Stari grad Ključ se nalazi  iznad  lijeve obale Sane, iznad savremenoga naselja Ključ, Bosna i Hercegovina.</s><s>Smješten je na uzduženoj kosi na visokim stijenama, iznad  lijeve obale Sane, na lokalitetu Grad, na nadmorskoj visini od 521 m, na mjestu gdje Sana ulazi u klisuru izmeðu Breščice (528 m) i Ljubinske planine (656 m).</s>

<s>Historija 
Na Gradu, iznad Ključa, Rimljani su prvi izgradili utvrđenje, kojem se ne može pobliže odrediti vrijeme postanka.</s><s>Vrijeme nastanka prvih fortifikacija srednjovjekovnoga grada  Ključa je 13. stoljeće, kada je Ključ bio župski grad srednjovjekovne župe Sanice.</s><s>Grad Ključ prvi put se izričito spominje 1322. godine, u povelji bana Stjepana II Kotromanića koji daruje Vukosavu Hrvatiniću župe Banicu (Mrenska župa) i Vrbanju, i u njima gradove Ključ i Kotor.</s>

<s>Kralj Tomaš Kotromanić je, poveljom izdatom u Vranduku 1446. godine, potvrdio posjed Ključa Ivanišu Dragišiću i sinovima.</s><s>Ključ i čitav prostor Donjih krajeva dobili su na značaju kada je pred navalom Osmanlija došlo do pomjeranja središta države u zapadne krajeve.</s><s>Posljednji bosanski kralj Stjepan Tomašević je 1463. godine pokušao u Ključu naći utočište, ali je uhvaćen i zarobljen.</s><s>Osmanlije su zauzele Ključ 1463. godine i držali su ga do 1878. godine.</s>

<s>Kompleks tvrđave sastoji se od tri dijela spojena zidinama: Grad sa podgrađem, tabor i kula.</s><s>Najstarije jezgro je Grad sa podgrađem, koji je sa prilazne sjeverne strane zaštićen visokim bedemom.</s><s>Tabori su po današnjem izgledu dograđeni u osmansko doba.</s><s>Kula pod imenom Ljubica je isturena i podignuta je kao bočna zaštita jezgra tvrđave.</s>

<s>Slika Ključa očuvana je na graviri u putopisu Benedikta Kuripešića iz 1530. godine.</s>

<s>Od strane Komisije za očuvanje nacionalnih spomenika BiH Stari grad Ključ proglašen je nacionalnim spomenikom Bosne i Hercegovine.</s>

<s>Literatura 
 Tihomir Glavaš, Ključ, Arheološki leksikon Bosne i Hercegovine, Tom II, Zemaljski muzej Bosne i Hercegovine, Sarajevo 1988, 147.</s><s>Hamdija Kreševljaković, Stari bosanski gradovi, Naše starine 1, Sarajevo 1953.</s>

<s>Reference</s>

<s>Nacionalni spomenici u Ključu
K
Donji Kraji
Hrvatinići</s>

